બ્રિટનમાં હિન્દુ અને મુસ્લિમ સમુદાયો દ્વારા ઉજવાતા દિવાળી અને ઈદ તહેવારોના દિવસને જાહેર રજા ઘોષિત કરવાની એક ઓનલાઈન પીટિશન દ્વારા અપીલ કરવામાં આવી હતી. તે માટે 1,21,843 વ્યક્તિઓએ સહી કરી હતી. ત્યારબાદ આ બે તહેવારને જાહેર રજા ઘોષિત કરવાની માગણી કરતા પ્રસ્તાવને જાહેર સભાની બેકબેન્ચ બિઝનેસ કમિટીએ પાસ કર્યો હતો. જે ઈ-પીટિશન પર એક લાખ કરતા વધારે સહી આવે તેની પર ગૃહમાં ચર્ચા કરવી પડે.